**ច្បាប់ស្រី**

**បទភុជង្គលីលា**

នេះបទប្រាកដចងជា ភុជង្គលីលា ចងជា

ច្បាប់ស្រី ។ កាលនាងឥរន្ទវតី ចរចាកតាមប្តី​​

គឺបណកយក្សា ។ នាងវិមលាជាព្រះមាតា

បើបន្ទូលថាហៃកូនពិសី​ ។ ​នាងនឹងត្រាប់

ត្រង់ ​តាមប្តី ចេញចាកអំពី ​​ពិភពនាគនេះ ។

ទៅស្ថានមនុស្សលោក នាយអេះ ចូលនាងចាំចេះ

បំរើស្វាមី ។ ធ្វើវត្តប្រតិបត្តិប្រក្រតី ​កុំអោយស្វាមី

អាក់អន់ចិន្តា ។ នាងអើយគម្តែងក្រឡា​ ជា

ម្ចាស់សិរសា កូនកុំមាក់ងាយ ។ ហៃកូនស្រី

ស្ងួនមាសម្តាយ ក្រណាស់នាងអើយ តាម

-២-

ដោយច្បាប់ស្រី ។​ ក្រមួយមិនបានសំដី ពាក្យ

​​ទន់តិចនៃ ឲ្យញាតិចូលចិត្ត ក្រមួយមិនចេះរិះ

គិត ឃើញញាតិឆ្ងាយជិត ហៅឡើងឆីស្លា ។

ទោះមានមិនមានក្តីណាពាក្យ ផ្អែមចរចា ទើប

គេស្រលាញ់ ។ កុំជួចិត្តស្មូកំណាញ់ មិនមាន

អស់អញ​​​ នឹងញាតិសន្តាន​​​​ ។ កើតយស

របស់ផងបាន កើតសុខក្សេមក្សាន្ត ពីព្រោះ

កូនស្រី ។ ទោះនឹងនិយាយ ស្រដីការកេរ្តិ៍ជា

ស្រី កុំស្តីលេះលោះ ។ ថាលេងដូចក្មេងញ៉េះ

ញ៉ោះ ឃើញប្រុសកំឡោះ សរសៀរចូលជិត ។

​​សើចច្រៀងបញ្ជៀងមិនគិត​ ប្រុសព្រើលបាន

-៣-

ចិត្តវាហានដោយសារ ។ ហៅស្រីអប្រិយឥតការ

ឥតមានឥរិយា មារយាទក្នុងខ្លួន ។ សើវើពុំធ្វើ

នឹងនួន ស្រដីមិនមួន មិនមានអៀនអន់ ។ ​ឃើញ

បៀងបែរគយគន់ សើចសួរចំអន់ ចំអកឲ្យ

ប្រុស ។ ហៅស្រីអប្រិយ៌ទុរយស មិនគិត

ខ្លួនខុស មារយាទក្រិត្យក្រម ។ ធ្វើការអង្គុយ

ច្រឡំ នឹងសមពុំសម ផ្សា​ឯងជាស្រី ។ មិន

កោតមិនខ្លាចចិត្តប្តី ឲ្យប្រុសដទៃ មាក់ងាយប្តី

ណា ។​ ហៅស្រីឥតលក្ខិណា ឥតមានឥរិយា

មារយាទពុំសម ។ ធ្វើការផងណាប្រើខំ ទោះ

ត្បាញចាក់ដំ នាងខំឲ្យហើយ ។ កុំទុកទៅមុខ

**-**៤-

ទៀតឡើយ ថាចាំបង្ហើយ កម្រណាស់ណា

ទោះធ្វើហូលគោមគាតផ្កា ដាក់ត្បាញហើយ​ ណា

បានស្រេចសឹមធ្វើ ។ ធ្វើឲ្យកើតកេរ្តិ៍ប្រសើរ

ហើយកុំឲ្យដើរ លេងផ្ទះគេណា ។ ឱស្ងួនខ្លឹម

ខ្លួនរក្សា នាងខំធ្វើការទាន់ខ្លួនក្រមុំ ។ មាន

ប្តីបានអ្វីជាខំ រវល់កូនយំ កម្រចេះឆ្លៀត ។

ព្រួយចិត្តគំនិតចង្អៀត មួយហើយមួយទៀត

យំទារតែស៊ី ។ រីងព្រួយទាំងមួយទាំងពីរ រក

បានឲ្យស៊ី ទើបបានបាត់មាត់ ។ ទោះកាន់ការធ្វើ

ឲ្យស្ទាត់ ហូលគោមគាតកាត់ អន្ទងត្បាញទៅ ។

កុំទុកក្នុងស្មុកស្មូញនៅ ក្រែងដល់យូរទៅ ខាត

-៥-

ខូចអសារ ។ ហៃកូនស្រីស្ងួនមាតា ចូរចាំរក្សា

កុំភ្លេចស្មារតី ។ ចូររករៀនយកច្បាប់ស្រី ឲ្យ

កោតខ្លាចប្តី គម្តែងក្រឡា ។ ធ្វើវត្តប្រតិបត្តិ

សោតណា ឲ្យនាងរក្សា ភ្នក់ភ្លើងទាំងបី ។

ឲ្យកាត់ឲ្យគង់ប្រក្រតី សព្វថ្ងៃកុំបី ភ្លេចផ្លុំឲ្យ

ឆេះ ។ ក្រែងរាលដូចដាលព្រាយប្រេះ កើតក្តៅ

រលេះ រលាកអស់អង្គ ។ ភ្លើងក្រៅកុំនាំទៅក្នុង

ឲ្យឆេះបំផ្លុង រឹងផ្លុំបង្កាត់ ។ ភ្លើងក្នុងមិនប្រុងប្រយ័ត្ន

នាំមកបង្កាត់ ឲ្យឆេះ​ឯក្រៅ ។ អុជអាលបណ្តាល

ឲ្យក្តៅ ដាលដល់កូនចៅអសោចិអប្រិយ៏ ។

ឲ្យនាងខំប្រុងស្មារតី មើលភើ្លងទាំងបី រក្សាឲ្យ

-៦-

គង់ ។ ភ្លើងនោះឲ្យគុណពុំលង់ នឹងបានឧត្តុង្គ

ឧត្តមកន្លង កើតយសរបស់ទ្រព្យផង បរិបូណ៌

ឥតហ្មង ប្រសើរក្តាត់ណា ។ ភ្លើងមួយនោះឲ្យ

រក្សា គឺគុណមាតា បិតាស្ងួនគ្រង ។ ឲ្យនាងធ្វើ

ដោយគន្លង ប្រណិប័តន៏កុំឆ្គង នឹងម្តាយឪពុក ។

ឪ្យខំថែទាំញិកញ៉ុក​ ចំណីចំណុក ចំណង់អាត្មា ។

កុំឃ្លានទុកស៊ីឡើយណា​​ ឆ្ងាញ់ឈ្ងុយពិសា ជូន-

ជាប្រក្រតី ។ ពាក្យពេចន៏ការកិច្ចអ្វីៗ អត់ឱនកុំបី

ឲ្យអាក់ចិន្តា ។ ភ្លើងមួយគម្តែងក្រឡា គឺប្តីអាត្មា

ឋិតឋេររួមរក្ស ។ ឲ្យនាងប្រណិប័តន៏ជៀងជាក់

កុំធ្វើឲ្យអាក់ ឲ្យអន់ចិត្តប្តី ។ អន់​ឱនខ្លាចខ្លួនជាស្រី

-៧-

កុំឲ្យស្រដី ទុកគេជាស្មើ ។ ទោះកើតហេតុភេទ

សារពើ ពាក្យពុំប្រសើរ ជញ្ជឹងចាំស្តាប់ ។

ទោះបីស្រដីពុំគាប់ ពុំគួរឲ្យប្រាប់ បានដឹងដល់

ម្តាយ កើតខឹងរែងរឹងខ្ចរខ្ចាយ ឮពាក្យពីម្តាយ

ខ្សិបខ្សៀវប្រាប់ប្តី ។ មិនក្សាន្តបែកបានពីរបី កើត

ជាសំដី សួរចុះសួរឡើង ។ ពុំស្ងាត់ស្ងៀមមាត់

ចចើង ជជែកនាំឡើង ចចើងមិនបាត់ ។ តតាំង

ពាក្យខ្លាំងមិនស្ងាត់ មិនស្ងៀមឲ្យបាត់ ឲ្យបានទី

សុខ ។ ជជែកស្ទើរបែកទាំងស្រុក មិនមានហៅ

សុខ យូរលង់ឡើយនៃ ។ នេះហៅភ្នក់ភ្លើងទាំងបី

ម្តាយផ្តាំកូនស្រី ឲ្យខំថែរក្សា ។ នាងអើយ

គម្តែងក្រឡា ខុសឆ្គងម្តេចម្តា ម្តាយផ្តាំកូន

-៨-

ស្រី ឲ្យអត់សង្កត់ហប្ញទ័យ កូនកុំស្រដី

ដើមប្តីកំបាំង កុំជេរកុំចេញជាខ្មាំង ខ្សត់ខ្សោយ

ខ្លៅខ្លាំង នាងកុំមើលងាយ ។ ល្ងង់ខ្សោយប្រើឲ្យ

និយាយ ណែនាំលេងលាយ ឲ្យស្រួលវាចា ។

ទោះបើស្រដីម្តេចម្តាល ខេខឹងជេរថា បោះពាក្យ

ទម្ងន់ ។ ក្រោធក្រេវឆុរឆេវមិនអន់ មិនអាក់

ស្រាកស្រន្ត ដោយចិត្រគ្នាន់ក្នាញ់ ។ រទូរទាំ

ទន្ទេញ ជេរថាជន្លេញ ដ្បិតទាស់នឹងចិត្រ ។

ឲ្យកូនស្រីស្ងួនខំអត់ ឲ្យបានរលត់ រលាយកំ-

ហឹង ។ កុំឲ្យកាន់ខ្លួនប្រែប្រឹង តតបទៅនឹង អ្នក

ជាស្វាមី ។ ខេខឹងក្រញឹងសំដី មិនគិតខ្លួនស្រី

-៩-

ស្រដីទ្រគោះ ។ ប្រកែកស្តីពាក្យគំរោះ គំរាម

បញ្ជោះ បញ្ជោរឲ្យខឹង ។ រឹងរុសមើលមុខសំឡឹង

សំឡក់ទៅវឹងចចើងនាំឈ្លោះ ។ រឹងឆ្លងឆ្លើយពាក្យ

បញ្ជោះ បំបែកជាឈ្លោះ បំបែមិនទៀង ជេរ

ថាឆ្កែឆ្មាបំព្រៀង ដៀលត្មេះបញ្ជៀង បញ្ជឿ

ចិត្តប្តី ។ បោកបោះទ្រគោះអ្វីៗ ចាក់ចោលទៅដី

បែកបាក់ពុំគិត ។ មិនស្រួលទទួលបាត់មាត់

ម្នះម្នេញក្នុងចិត្ត ។ ឲ្យបានប្តីចាញ់ ។ ទើបបាន

សុខចិត្តជាវិញ ហៅស្រីម្នះមិញ អាប់កេរ្តិ៍យស

ឆ្ងាយ ។ ហៃកូនស្រីស្ងួនមាសម្តាយ ខុសណាស់

នាងអាយ​ កុំធ្វើដូចគេ ។ ទោះបីបើប្តីនាងជេរ

-១០-

នាងចូលទៅឯ ដំណេកគិតសិន ចេញមកនាង

យកពាក្យទន់ ស្រដីឲ្យអន់ ស្រាយទោសនោះ

ទៅ ។ ទោះបីបើប្តីប្រដៅ ចូរនាងចាំនៅ ទុក

ក្នុងអាត្មា ។ ពាក្យពេចន៏ពុំភ្លេចឡើយណា ក្រែង

ឆ្គងម្តេចម្តា ដ្បិតបានផ្តាំស្រាប់ ។ ព្រោះ

ឯងមិនក្រែងមិនស្តាប់ ពាក្យគេបង្គាប់​ បង្កើត

តែឈ្លោះ ។ ឥតសុខអាក្រក់តែឈ្មោះ ឮតែ

ប្រឈ្លោះ មិនចេះហៅល្ហែ​​ ។ នេះពុំរាប់ជាស្រីទេ

ជាអ្នកប៉ោឡែ ចិត្តចោរដកទង ។ ឲ្យមាត់

បង្រ្គបប្តីផង ឲ្យគេស្តាប់ហោង ថាឯងគ្រាន់

-១១-

បើ ។ គឺមោះនាងនោះមិនប្រើ មិនបើកឲ្យ

ដើរ បញ្ចើឲ្យទេ ។ ទោះបីប្តីប្រើមាសមេ កុំ

កូនដំអែ ដំអក់មិនទៅ ។ ឆ្ងាយជិតកុំនិត្យរង់នៅ

ក្រោកក្រេសដើរទៅ ។ កុំឲ្យប្តីជេរ ។ កុំទៅយូរ

នៅផ្ទះគេ រវល់ទំនេរ រវៀសមកណា ។ ឱកូន

ខ្លឹមខ្លួនមាតា ជាស្រីនេះណា កម្រណាស់នាង ។

មិនថាដ្បិតល្អរូបរាង មិនរើសដ្បិតជាង ចេះការ

ទាំងគ្រប់ ។ មិនបានស្គាល់ទីគោរព ស្គាល់តែឧប-

ទ្រព ទាំងដប់ប្រការ ។ ហៅតែនឹងល្អរូបា តិច

ហើយចេះការ គួរកោតដោយយ៉ាង ។ មួយល្អ

-១២-

រូបសស្រឡាង​ ឥតគេផ្ទឹមខាង ច្បាប់ផងមិន

ចេះ ។ ល្អពិតគំនិតមិនផេះ ទោះខ្មៅក្រងេះ

ការសោតសមគួរ ។ គឺមោះនាងនោះមិនជួ ចេះ

នឹងសមគួរ ស្គាល់អស់ឥរិយា ។ នេះឯងពីព្រេង

លោកថា ហៅល្អរូបា កបកល្យាណី ។

ហៃកូនស្រីស្ងួនពិសី ម្តាយប្រាប់អំពី ឧបទ្រព

ចង្រៃ។ កាន់ក្បាលប្តីហើយរកចៃ មិនបាន

លើកដៃ បិតទូលសំពះ ។ លោកទុកស្មើកុក

ទំផ្ទះ រង្គំរង្គះ នឹងបង់អស់ទ្រព្យ ។ កន្លងជើងប្តី

ពុំគាប់ ព្រោះចិត្តចង់ឆាប់ រំលងជើងប្តី ។

-១៣-

ស្មើសត្វលលកខ្មោចខ្មី ហើរច្រាស់អប្រិយ៏ កើត

ព្យាធិរោគា ។ ចង្រៃមួយនៃរាល់គ្នា ចេញចូល

មាត់ទ្វារ​​ ពុំបានបិទបាំង ។ ធ្វេសប្រាណខុស

ខានមិនរាំង មិនរុញបំបាំង មើលយល់សាយ

សុស ។ ទុកស្មើគេអុជចន្លុះ ឲ្យចោរចូលចុះ យក

ទ្រព្យទាំងឡាយ ។ ស្រីមួយសើចលេងក្អាកក្អាយ

ឮលេចចម្ងាយរំលងផ្ទះបី ។ ស្មើសត្វចចាតបក្សី

ចូលភូមិផងក្តី ចង្រៃក្តាត់ណា ។ ស្រីមួយដាក់ដេក

កាយា ប្រះប្រែអាត្មា ឲ្យខ្នងទៅប្តី ។ ទុកស្មើពស់

ក្រាយអប្រិយ៏ ឡើងផ្ទះឥតបី ឥតបើគណនា ។

ចង្រៃកាចក្រៃពុំជា នឹងព្រាត់ប្រាសគ្នា ពុំបានវែង

ឆ្ងាយ ។ ស្រីមួយសក់វែងអន្លាយ រំសុះរំសាយ

-១៤-

សក់សោតរេរា ។ នៅមាត់អណ្តូងមាត់ទ្វារ បី

ដូចមជ្ជរា ឆ្មាលាក់ក្រចក ។ ចង្រៃឥតបីបើរក

រេរាសំកក មិនចុកសក់ងាយ ។ ស្រីមួយដើរ

ទៅទាត់ជាយ ឮលាន់ស្ទើរធ្លាយ ប្រថពីសន្ធឹក ។

សំពត់ដាច់ដាបមិនគិត ដើរឮគគឹក ស្មើសូររន្ទះ

ញុំាញើរដំណើរលលះ ដាក់ជើងលើផ្ទះគគ្រាំ

គគ្រេង ។ កក្រើកទាំងផ្ទះបីល្វែង ដូចកលគេសែង

របស់ចេញទៅ ។ ស្រីមួយឃើញទ្រព្យនៅផ្លូវកន្លង

ហួសទៅ មិនចាប់ចេញទុក ។ ពុំថេរចំណេរទៅ

មុខ ពុំចេះដាក់ទុក រាយរាល់តែល្វែង ។ ទ្រព្យនោះ

រលោះចេញឯង ចង្រៃទាស់ទែង ធ្វើឲ្យអន្តរាយ ។

-១៥-

ទោះឆីចំណីនូវបាយ លបលួចកកាយ ពមពុំ

សណ្តាប់ ។ កូនអើយនេះហើយចូរស្តាប់ ហៅក្តី

ឧបទ្រព ទាំងដប់ប្រការ ។ ឲ្យជៀសអស់ទាំង

នេះណា ឲ្យរៀនលក្ខណា ទាំងប្រាំពីរផង ។

គឺព្រះមានបុណ្យកន្លង ទេសនាចែងចង ជាបទ

គាថា ។ មួយមាតុមួយមិត្តភរិយា ភាតុភរិយា

ជា- ទាសភរិយាផង ។ ទាំងបួនប្រសើរឥតហ្មង

គួរឲ្យចាំចង ទុកក្នុងអង្គា ។ រីឯហៅមាតុភរិយា

ប្រពន្ធនោះជា លោកទុកស្មើម្តាយ ។ ចរិតបី

ប្រការក្នុងកាយ មួយចង់ខ្វល់ខ្វាយ ប្រយោជន៏

ឲ្យប្តី ។ បានថ្កើងរុងរឿងឮល្បី មិនឲ្យអាប់ប្តី

-១៦-

ឲ្យបានសក្តិយស ។ មួយបើប្តីស្លៀកពាក់ចាស់

យកថ្មីឲ្យផ្លាស់ ចាស់ស្លៀកខ្លួនឯង ។ ចេះរៀប

រណ្តាប់តាក់តែង ចំណីផងស្វែង រកមកឲ្យប្តី ។

មួយបើប្តីឈឺថ្កាត់អ្វី ព្រួយប្រឹងមើលប្តី រកថ្នាំសង្កូវ ។

រកពេទ្យមេមត់នូវគ្រូ គ្រោះយាមគន់គូរ មើល

ប្តីឲ្យជា ។ រីឯហៅភាតុភរិយា ប្រសើរសោភា

ប្រពន្ធស្មើបង ។ នោះមានចរិតពីរហោង ដូចប្អូន

និងបង ចិត្តមូលមួយប្រាណ ។ មួយធ្វើឲ្យប្តី

ក្សេមក្សាន្ត របស់ប្តីបាន ចេះទុករក្សា ។ មួយ

ទោះឮពាក្យអ្នកណា គេតិះដៀលថា ស្រដីពីប្តី ។

-១៧-

ពុំត្រូវអាស្រ័យអប្រិយ៏ ចេះការកេរ្តិ៏ប្តី បែរបានជា

សុខ ។ ទោះបីបើប្តីមានទុក្ខ គិតឲ្យបានសុខ

យកខ្លួនធានា ។ មួយសោតឯមិត្តភរិយា មានចរិតជា

បីប្រការមិញ ។ បីដូចកលមិត្តសំឡាញ់ មានចិត្ត

អស់អញ មិនឲ្យមានហ្មង ។ បីដូចកលប្អូននិងបង

ប្រាសយូរលង់ហោង ទើបមកជួបគ្នា ។ មានចិត្ត

ប្រតិព័ទ្ធមហិមា ដ្បិតបានជួបគ្នា មិនឲ្យមានហ្មង ។

មួយមានមាយាទកន្លង ទោះឃើញប្រុសផង មិន

ល្អៀងចិត្តទៅ ។ រីទាសភរិយានោះកូវ ក្នុងមាត្រា

ត្រូវ ប្រពន្ធខ្ញុំប្តី ។ ចរិតប្រាំប្រការខ្មី មួយចិត្តខ្លាចប្តី

ក្រែងប្តីវាយជេរ ។ ប្រុងចិត្តការគិតខ្មាសគេ មិន

-១៨-

ឲ្យប្តីជេរ បន្ទោសខ្លួនបាន ។ ទោះបើខឹងក្រៃប៉ុន្មាន

មិនចេះហៅហ៊ាន ឆ្លើយឈ្លោះតមាត់ ។ មួយ

ទោះប្តីនោះកាចក្តាត់ ខឹងដល់វាយវាត់ ជេរ

ចោរដកទង ។ មិនហ៊ានឆ្លើយឈ្លោះរំលង តតប

ទៅផង ក្រែងលឺកេរ្តិ៍ឆ្ងាយ ។ មួយចេះប្រដាប់

រៀបបាយ ប្តីដើរជិតឆ្ងាយ មិនហ៊ានបរិភោគ ។

អត់ទ្រាំទំរាំប្តីមក ជួបជុំទើបយក បរិភោគផងគ្នា ។

នេះឯងហៅថាទាសភរិយា សម្តេចភគវា ទេសនា

ប្រោសប្រាប់ ។ បើអស់ស្រីណាបានស្តាប់

យកទុកជាច្បាប់ ក្នុងប្រាណសព្វថ្ងៃ ។

លុះអស់អាយុក្សិណក្ស័យ បានទៅកើតព្ធ

-១៩-

តុសិតសួគ៌នាយ ។ នឹងបានក្សេមក្សាន្តពណ្ណ-

រាយ សេពសុខសប្បាយ និរទុក្ខភ័យា។

រីឯប្រពន្ធពុំជា ពេជ្ឈឃាតភរិយា ចរិតមាន

បួន ។ កុំឲ្យយកទុកក្នុងខ្លួន ឲ្យជៀសចេញជួន

កើតកម្មវេរា ។ មួយចិត្តគំនិតចងជា ឆ្លាស

ឆ្លើយបំពារ បំពានឲ្យប្តី ថាឯងគ្រាន់បើ ។ ឆ្លើយឆ្លងសួរ

សងបណ្តើរ ចង់ឈ្លោះឲ្យស្មើ ឲ្យលើសប្តីវិញ ។

មួយមិនចង់ធ្វើបំពេញ បង្អាប់ប្តីវិញ ឲ្យថ្កើងខ្លួន

-២០-

ឯង អាងចេះដៀលតិះពុំក្រែង ឲ្យប្តីស្តាប់ឯង

ដោយចិត្តអន្ធពាល ។ មួយមានចិត្តនោះស្រើប

ស្រាល ចង់ត្រេកត្រអាល ចោរចេញក្បត់ប្តី ។ មួយ

ចិត្តទ្រើសទ្រុស្តអប្រិយ ចងសម្លាប់ប្តី ស្រឡាញ់

ប្រុសទៀត ។ គិតកាប់សម្លាប់បង្សៀត នឹង

យកប្រុសទៀត ធ្វើប្តីមរណា ។ រីឯសត្រូវភរិយា

ចរិតពុំជា ប្រាំពីរប្រការ ។ មួយមិនខ្លាចប្តីអាត្មា

បង្គាប់ត្រង់ណា ពុំធ្វើតាមចិត្ត ។ មួយរឹង

ទ្រមឹងស្ងៀមស្ងាត់ ប្តីសួរបីម៉ាត់ ពុំស្រដីផង ។

មួយប្តីស្រដីគន្លង ប្រដៅច្បាប់ផង ពុំចូល

-២១-

ចិត្តស្តាប់ ។ មួយមិនចង់ឲ្យប្តីគាប់ មិនចង់

ប្រដាប់ ឲ្យប្តីថ្កុំថ្កើង ។ មួយទោះនឹងស្រដី

ឡើង ពាក្យធំចចើង ចចេសនឹងប្តី ។ ​មួយនោះ

ប្តីលោះខ្ញុំស្រី វាបំរើប្តី មិនអោយអាក់អន់ ។ ឃើញ

គាប់រឹងស្អប់ក្នាញ់គ្នាន់ ក្នុងចិត្តប្រច័ណ្ឌ ជេរថា​

នាយអាយ ។ មួយដ្បិតប្តីមានសហាយ ហួរហែក

សុះសាយ ឲ្យប្តីអាស្រូវ ។ រីចោរភរិយា

នោះកូវ ចរិតពុំត្រូវ មានបីប្រការ មួយចង់ចាយ

ទ្រព្យប្តីណា ឲ្យខូចអសារ មិនគង់ជាល្អ ។ មួយ

ប្តីឃ្មាតខ្មីខំរក របស់បានមក មិនថែទាំទុក។

លួចឲ្យទៅម្តាយឪពុក ប្តីសួររកមុខ មិនប្រាប់

-២២-

ឡើយណា ។ មួយខ្ជិលមិនចង់ធ្វើការ កុហកមុសា

ថាឯងរវល់ ។ ដេកលេងចំខែងអស់កល លុះប្តី

គេយល់ ពុតធ្វើជាឈឺ ។ ទទូចដេកថ្ងូរហ៊ឺៗ ប្តី

ហៅមិនឮ ពុតចង់តែស្លាប់ ។ នេះហៅប្រពន្ធពុំ

គាប់ ស្រីណាកាន់ខ្ជាប់ ពុំដែលរសាយ ។ លុះ

អស់អាយុភ្ល័បភ្លាយ ធ្លាក់ទៅអបាយ ទាំងបួន

ជំពូក ។ តែងនឹងរងទុក្ខសោក រំដោះរួចមក

កើតជាមនុស្សខ្ទើយ ។ ហេតុអកុសលនេះហើយ

ដ្បិតខ្លួនឥតត្រើយ ធ្វើខុសគន្លង ។ ខុសវត្ត

ប្រតិបត្តិឆ្គាំឆ្គង មិនរៀនមិនរង ខុសនឹងច្បាប់

ស្រី ។ មាក់ងាយនោះមានប្រាំបី មានក្នុង

-២៣-

បាលី ព្រះធម៌លោកថា ។ មាក់ងាយមួយ

នោះឯងណា ដ្បិតប្តីពិការ មិនបានមួនមាំ ។

ខឹងស្អប់ធុញថប់មិនទ្រាំ មិនមានរកថ្នាំ គ្រូគ្រោះ

មេមត់ ។ មើលប្តីឲ្យជាឆាប់ឆុត ខឹងវិញមិនអត់

បន់ប្តីឲ្យស្លាប់ ។ មាក់ងាយមួយប្តីខ្សត់ទ្រព្យ

គ្មានកេរ្តិ៍កោះគាប់ ស្មើរនឹងអាត្មា ។ ដៀលត្មេះ

ថាច្រាសដោយសារ ព្រោះខ្ជិលធ្វើការ ទើប

គ្មានរបស់ ។ មាក់ងាយដ្បិតប្តីអប្បយស ឯង

ត្រកូលខ្ពស់ ពូជពង្សពុំស្មើរ ។ ឆ្មើងខ្លួនឲ្យប្តីបំរើ

ឈ្លោះឡើងហើយដើរ ដៀលត្មះពូជពង្ស ។

មាក់ងាយមួយ ដ្បិតប្តីល្ងង់ខ្មៅខ្លួនទ្រមង់ ទ្រមក់

យឺតយូរ ។ ដៀលត្មះពុំចេះអាសូរ សំដីខ្មោះខ្មូរ

-២៤-

មិនក្រែងប៉ុនសក់ ។ ម៉ាក់ងាយមួយប្តីអាក្រក់

សាច់ខ្មៅប៉ប៉ក់ មុខអុតស៊ីសុស ។ កន្រ្ទលរាង

រលក្រឱះ សក់ស្កាញ់ស្កូវសុះ ពោះធំប៉ុនពាង ។

ខ្លួនឯងចិញ្ចែងរូបរាង ខ្លួនសល្អជាង ថាប្តីមិនសម​​ ។

មាក់ងាយមួយប្តីមិនខំ ធ្វើការលោលាំ ឡេះឡះ

ដើរលេង ។ ឆ្លៀតឆ្លើយបោះពាក្យគគ្រេង ឈ្លោះ

ជេរមិនឈ្វេង គិតខុសមាត្រា ។​ មាក់ងាយមួយ

ប្តីផឹកស្រាស្រវឹងចោលការដើរលេងតែលតោល ។

ពាក្យក្អេងរាំច្រៀងឡោៗ ឲ្យឆ្កែព្រុសឆោ ផ្អើល

ភ្ញាក់កូនចៅ ។ ឮមាត់ប្តីហើយខឹងក្តៅ ប្រទេចជេរ

ទៅ តាមដោយចិត្តក្នាញ់ ។ មាក់ងាយមួយទៀត

នោះមិញ ដ្បិតប្តីស្រឡាញ់ លលូកប្រឡែង ។

-២៥-

មួលក្តិចចាក់ចុចជាល្បែង មិនមានកោតក្រែង

បានចិត្តជេរវិញ ។ ដ្បិតតែយល់គេស្រឡាញ់

សំដីផងមិញ គំរោះគំរើយ ។ ធ្វើក្នាញ់បែរចេញ

ព្រងើយ ខេរខឹងកន្តើយ ក្និចក្នក់ចរិយា ។ ពុំបាន

ក្សេមក្សាន្តនឹងគ្នា មាក់ងាយនេះជា គំរប់ប្រាំបី ។

កូនអើយនេះហើយច្បាបើស្រី ឲ្យកូនពិសី រករៀន

រក្សា ។ យកទុកក្នុងអង្គអាត្មា ប្រសើរក្តាត់ណា

កើតសុខសួស្តី ។ ប្រសើរទាំងនាលោកីយ

ទោះបរលោកក្តី សឹងលុះប្រាថ្នា ។ ទោះចិត្ត

គន់គិតសច្ចា ជាពុទ្ធមាតា សឹងបានបរិបូណ៌ ។

ដូចចិត្តឆាប់ឆុតពុំយូរ កបកើតសម្បូណ៌ សម្បត្តិ

ទ្រព្យផង ។ កើតយសខ្ពង់ខ្ពស់កន្លង យឺនយូរ

-២៦-

ឥតហ្មង ដូចក្តីប្រាថ្នា ។ ច្បាប់នេះឧត្តមថ្លៃថ្លា

ទោះស្រីឯណា ឮហើយមានភ័ព្ទ ។ ជាល្អកម្រ

បានស្តាប់ ស្តាប់ចូលចិត្តចាប់ ចូរចាំគ្រប់គ្នា ។ បាន

ដល់មគ្គផលសួគ៌ា ប្រសើរសោភា ចូរចាំកុំភ្លេច ។

ចរចាអស់អាថ៌ពាក្យពេចន៍ ពាក្យឥតកាព្យកិច្ច

បរិបូណ៌ប្រពៃ ។ ប្រាជ្ញប្រែរីឯនាមនៃ ខ្ញុំឈ្មោះ

ម៉ឺន​ "មៃ"​ មែនមានសទ្ធា ។ មានចិត្តគួចគិតកាព្យា

កបកើតជ្រះថ្លា ត្រេកត្រង់កុសល ។ សច្ចាប្រាថ្នា

មគ្គផល ផុលផុសយោបល់ លេចឡើងទុកទៅ

ទោះបីសេចក្តីខុសត្រូវ សូមទានតម្រូវ ដម្រង់ឲ្យ

ផង ។ កុំត្មះដៀលឡើយហោង សូមសាង

-២៧-

ផលផង ទុកសាសនា ។ សម្រាប់ជាច្បាប់

មាត្រា សូរេចប្រការ បរិបូណ៌ចែងចប់ ។

=ចប់=

ពាក្យពន្យល់

ភុជង្គលីលា= នាគដើរ

គម្តែងក្រឡា= ជាធំលើផែនដី

អស់អញ= អើពើ, រាប់រក, រវល់

ការកេរ្តិ៍= រក្សាកេរ្តិ៍ , ការពារកេរ្តិ៍

ទុរយស= ថោកទាប, អាក្រក់

អសារ= គ្មានប្រយោជន៌

អសោចិអប្រិយ= ស្អុយអាក្រក់

ពុំលង់= ពុំយូរ

-២៨-

ជន្លេញ= លូកល, ជម្ល

បំព្រៀង= ថោកទាប

ប៉ោឡែ= ឥតទៀងទាត់កន្លែង

ដកទង= ពាក្យជេរទៅលើមនុស្សស្រី

ផ្ទឹមខាង= ផ្ទឹមក្បែរ, ផ្ទឹមជាមួយ

កល្យាណី= ស្រីជាមិត្តគួរស្រឡាញ់

បិទទូល= លើកដៃសំពះលើ (បន្ទូល)

បទគាថា= សេចក្តីជាវគ្គឃ្លា

តុសិត= ឈ្មោះឋានសួគ៌ជាន់ទី២

ពណ្ណរាយ= ធ្វើឲ្យមានពណ៌ព្រោងព្រាយ

និរទុក្ខភយា= ឆ្ងាយពីទុក្ខភ័យ

អន្ធពាល= កាចកំឡៅ, ងងឹតងងល់

អបាយ= ស្ថាននរក

**ច្បាប់ប្រុស**

**បទព្រហ្មគីត**

នេះបទព្រហ្មគីត​ ពីព្រេងព្រីទ្ធទុកទូន្មាន ចែង

ចងជានិទាន ទុកគ្រាន់មើលជាច្បាប់ថ្មី ។ ឲ្យអស់

កូនចៅក្រោយ ស្តាប់ពុំឲ្យភ្លេចស្មារតី ប្រដៅ

ទាំងប្រុសស្រី យកទុកខ្លួនគ្រប់អាត្មា ។ ធម្មតា

កើតជាមនុស្ស ទោះស្រីប្រុសក្រណាស់ណា

ក្រគិតក្នុងចិន្តា ឲ្យបានដឹងសមនឹងគួរ ។ នឹង

អស់ញាតិសន្តាន សោះគេបានពាក្យនឹងជួ កុំឆ្មើង

កុំតែងតួ ធ្វើកំប៉ោងកុំពាក្យធំ ។ នឹងដើរដូចភូជង្គ

ឲ្យឱនអង្គអាចបារម្ភ ឲ្យត្រូវនឹងច្បាប់ក្រម គួរ

ប្រតិបត្តិកុំឲ្យឆ្គង ។ រៀនបទរៀនបាទចាស់ កុំ

ច្រឡាស់លើរៀមច្បង ស្រដីនឹងអ្នកផង ពាក្យ

-៣០-

ឲ្យគួរកុំឯងវីុ ។ អីអឺអញដាច់សាច់ ឆ្គងពាក្យពេចន៏

គេស្រដី ដើមដៀលឲ្យអប្រិយ ស្រដីថាកូនឥត

ពូជ ។ ចាស់ទុំមិនប្រដៅ ជេរកូនចៅទើបវា

ខូច គេថាកូនឥតពូជ មិនដឹងច្បាប់នឹងចាស់ទុំ ។

គេដៀលដល់ម៉ែឪ កេរ្តិ៍អាស្រូវស្អុយរហ៊ុំ គេស្តី

ដើមជៀវជុំ ដំនៀលនោះដល់មកចាស់ ។ កុំកាច

កុំស្លូតពេក កុំចំអៀករៀនរហ័ស កុំខ្លាខកុំហ៊ាន

ណាស់ ឲ្យរំពឹងរំពៃគ្រប់ ។ ទោះដេកឲ្យ

រហ័ស ភ្ញាក់មុនចាស់ដោះឡើងលុប មុខមាត់

មើលឲ្យគ្រប់ ទ្រព្យរបស់ស៊ឺមដេកវិញ ស្លាម្លូ

ស៊ីឲ្យច្រៀក កុំបបៀកទាំងមូលមិញ តូចធំឲ្យ

ច្រៀកចេញ តាមពាក្យចាស់ថាអភ័ព្វ ។ ដេក

-៣១-

យប់កុំដេកយូរ ហើយទទូរដូចគេងាប់ សំពត់

ស្លៀកឲ្យខ្ជាប់ កុំឲ្យអាក្រាតក្រៅខ្លួន ។ នឹង

ដេកកុំទ្រមក់ ឲ្យលង់លក់ក្រៅពីក្បូន បើភ្ញាក់ឲ្យ

ដឹងខ្លួន ឡើងអង្គុកុំមាត់ខ្លាំង ។ ប្រែប្រាណ

ប្រុងវិញ្ញាណ ខ្លាចក្រែងមានចោរចិត្តខ្មាំង ប្រួញ

ប្រាណប្របជញ្ជាំង ជញ្ជូនទ្រព្យលួចយកចេញ។

បើឥតមោះមន្ទិល កុំឲ្យខ្ជិលដេកទៅវិញ ភ្ញាក់

ហើយឲ្យក្រោកចេញ រកជក់ថ្នាំស៊ីម្លូស្លា ។ ទោះ

ពេលពន់ព្រលប់ គន់ឲ្យគ្រប់ទ្រព្យនានា កាំបិត

ខាងអាត្មា ឲ្យសិតទឹកដាក់ចុងជើង ។ ប្រអប់

ដាក់ទឹមស្មា ថ្វាយទេព្តារក្សាយើង ហើយ

ឲ្យបំពក់ភ្លើង នៅក្រានក្រៅកុំឲ្យដាច់ ។ កុំឲ្យ

-៣២-

អស់រលីង រលត់ធេងហើយថាភ្លេច សព្វថ្ងៃ

មើលកុំដាច់ ។ កុំដើរយកពីផ្ទះគេ ថែទាំមើល

ជើងក្រាន ឲ្យឳសមានកុំទំនេរ បង្កាន់បង្កើតកេរ្តិ៍

កុំប្រហែសឲ្យសូន្យសុង ។ ប្រយ័ត្នក្រែងក្រងាយ

ពុំសប្បាយឈឺពោះពុង បង្កាត់កំដៅអង្គ អុជបំភ្លឺ

មើលនេះនោះ ។ មានកាលយប់ងងឹត ភ្លេច

មិនគិតជួនកូនជុះ គ្មានភ្លើងអុជចន្លុះ ក្រានរលុះ

រលត់ធេង ។ រត់រកភ្លើងសស្រាក់ ព្រួយលំបាក

តែខ្លួនឯង ហេតុខ្ជិលពុំគិតក្រែង ក្រយប់ថ្ងៃព្រួយ

ដើរឆ្ងាយ ។ ហើយថែឲ្យទាំទឹក ទោះយប់ព្រឹក

កុំគិតងាយ ដងដាក់ក្អមរាត់រាយ សព្វពួចពាង

អាងអុងធំ ។ កុំឲ្យស្ងួតក្អមធេង អស់រលីងពាងធំៗ ។

-៣៣-

គ្មានសោះនោះមិនសម ជួនក្រែងក្រងាយយប់

ថ្ងៃ​ ។ ទោះដើរទៅឆ្ងាយជិត កាន់កាំបិតកំដរដៃ

ក្រែងមានមែកឈើព្រៃ កាប់កាន់មកទុកជាឳស ។

ជួនកាលក្រែងបន្លា មុតអាត្មាគ្រាន់ចាក់ជោះ ជា

គ្រឿងគ្រប់មិនខុស ការសត្រូវទោះឆ្មាឆ្កែ ។ ដើរ

ព្រៃឲ្យមើលលើ ឃើញស្លឹកឈើជាបន្លែ កាន់

កាប់កុំដៃទេ អង្គុយគន់មើលឆ្វេងស្តាំ ។ ក្រែង

មានឈើព្រៃងាប់ គួរកាច់កាប់ធ្វើជាថ្នាំ ផ្ញើក្រាន

គ្រាន់ដណ្តាំ បាយបានឆ្អិនឆាប់ដូចចិត្ត ។ សោះ

ស្រីស្រដីបាន បើឳសមានមិនព្រួយចិត្ត សព្វថ្ងៃ

ប្រុងគំនិត ថែទាំទើបគង់របស់ ។ មាសប្រាក់

ស្រូវអង្ករ ទុកឲ្យល្អកុំសប្បុរស សំច័យកុំឲ្យអស់

-៣៤-

មើលថែធួនខ្លួនឯងណា ។ សូវស្តួចកុំឲ្យដាច់

បើវាតិចឲ្យឧស្សាហ៏ រិះរកផ្សំទៀតណា ឲ្យបាន

ច្រើនក្រវើនទុក ។ នឹងចាយឲ្យគិតក្រោយ

ទោះនឹងឲ្យៗមើលមុខ កុំឲ្យស៊ុកគ្រលុក ទោះ

នឹងទុកឲ្យចំណាំ ។ រដូវធ្វើចំការ ឲ្យឧស្សាហ៏

គ្រឿងគ្រាប់ដាំ ស្លឹកគ្រៃខ្ញៃត្រប់ត្រុំ ត្រាវត្រសក់

សព្វបន្លែ ។ កុំខ្ជិលកុំច្រអូស ទៅងងុះរកសុំគេ

គេមិនឲ្យឯងទេ តែគឺមោះព្រោះខ្ជិលដាំ ។ ទោះ

ធ្វើស្រែចំការ ឲ្យឧស្សាហ៏មើលថែទាំ កុំខ្ជិលកុំ

ប្រចាំ ចបចូកជីកស្មៅល្អិតផង ។ កុំឲ្យខាតកំឡាំង

ទោះខែប្រាំងប្រើឲ្យដង ទឹកទៅស្រោចស្រប់ផង

ឲ្យលូតលាស់មានផ្លែផ្កា ។ ធ្វើការកុំគិតព្រួយ

-៣៥-

ខ្លួនឯងមួយកុំត្អូញត្អែរ ខ្លាំងខ្សោយកុំឲ្យល្ហែ ខ្លាច

តែនឿយហើយមិនធ្វើ ។ ជាងយប់បិតឬស្សី

ត្បាញជាល្អីតៅកញ្ជើ កុំឲ្យស្រីស្តីលើ ឥត

អំពើធ្វើលេងទៅ ។ កុំទុកដៃទទេ ជាងទំនេរ

បោចស្មៅព្រៅ ខាងផ្ទះខាងលំនៅ ឲ្យវាលកាល

កើតសុខា ។ ឲ្យមានក្តីបារម្ភ ធ្វើស្រែកុំ

ចោលចំការ ដឹងដែកកាំបិតព្រា ទុកឲ្យជាកុំ

ឲ្យបាត់ ។ ដេកយប់ឲ្យរាំងទ្វារ ទ្រព្យជាៗប្រុង

ប្រយ័ត្ន ត្រចៀកចាំកុំភ្លាត់ កុំភ្លេចចោលមិនដឹង

ខ្លួន ។ ប្រយ័ត្នប្រយោជន៏យូរ ទោះលក់ដូរមើល

ថែធួន ទោះទ្រព្យរបស់ខ្លួន​ ឲ្យសួរកូនសួរប្រពន្ធ ។

កុំអាងឯងជាប្រុស ចាយរបស់មិនគិតគន់ មិន

-៣៦-

ដឹងដល់ប្រពន្ធ ព្រមព្រៀងគ្នាឥតបើថា ។ ទោះបី

បើបងប្អូន ពឹងរកខ្លួនទៅណាៗ ទោះទៅលេង

ឥតការ ឥតគេរកដើរឆ្ងាយជិត ។ ឲ្យប្រាប់អ្នក

នៅផ្ទះ កុំរលះឥតគំនិត គេភ័យព្រួយចិត្តគិត

ព្រោះមិនដឹងជាទៅណា ។ បើទៅជាមានភ័ព្វ

ប្រសើរគាប់នោះឥតថា ប្រសិនពានពោះខ្លា

ខ្យល់ចាប់ចុកឥតគេសម ។ ទោះដើរមានដំណឹង

ឲ្យរំពឹងគិតបារម្ភ នឹងដើរៗឲ្យសម យប់

ព្រលប់ឲ្យមាត់ក ។ កុំស្ងៀមកុំស្ងាត់ពួន លប

លាក់ខ្លួនខ្លាចមិនល្អ ឲ្យមើលឲ្យមាត់ក ដើរឲ្យ

ស្មោះសោះគេថា ។ ទោះខ្លួនជាប៉ុន្មាន ពាក្យ

សន្តានរែងមុសា គេម៉ៃមកអាត្មា តាមដំណឹង

-៣៧-

ដំណើរខុស ។ កូនអើយបាកុំធ្លោយ កុំធ្លាប់ឲ្យ

អាប់កេរ្តិ៍យស ធម្មតាកើតជាប្រុស ឲ្យរករៀន

ច្បាប់មាត្រា ។ លោកថាហៅឆ្កួតបី មួយឆ្កួត

ស្រីមួយឆ្កួតស្រា ។ មួយឆ្កួតល្បែងពាលា លេង

បៀប៉ោធួកតាត់ ទាក់មាន់ទាក់ទទា ជល់

ភ្នាល់គ្នាបរបាញ់សត្វ អន្ទាក់ដាក់បង្កាត់ ល្បែង

អស់នោះមិនកំណើត ។ ធម្មតាប៉ោនិងបៀ មិន

ដែលខ្មែរណានឹងកើត មិនឮមានកំណើត មាន

តែលិចលង់ខ្លួនទេ ។ ជួនកាលគេចាញ់ឯង

រៀងរាល់ល្បែងតែងនឹងរេ មានកាលឯងចាញ់គេ

កុំទុកចិត្តថាឯងប៉ិន ។​​​ ពីព្រឹកស្លៀកហូលជរ

ល្ងាចស្លៀកសខ្វះចងក្បិន ពីព្រឹកត្បកក្បាលចិន

-៣៨-

ល្ងាចមិនទាន់ ចិនដាក់ខ្នោះ ។ ជួនកាលវាចងជើង

ព្យួរខ្ពស់ឡើងក្បាលដាំចុះ ភ្នែកស្លឹងតឹងក្រញុះ

វាទារប្រាក់ឲ្យបានឆាប់ ។ មើលមុខល្អតិចអ្វី

មិនខ្មាសស្រីផ្សារឈរស្តាប់ មុខមិញដូចគេស្លាប់

មាត់ស្ញិញស្ញាញពេបដូចក្មេង ។ ស្រែកថ្ងូរអះ

អូយអើយ អាចិកអើយអាណិតលែង អញរក

ប្រាក់ឲ្យឯង ឲ្យអាចិកស្អែកនេះបាន ។ ចិនឮ

ព្រមស្រាយមក បណ្តើររកប្រាក់សន្តាន តឹង

ទារទាល់តែបាន ទ្រព្យឲ្យទៅទើបវាលែង ។

អ្នកអាយអ្នកអើយកុំ គួរបារម្ភរាល់តែល្បែង កុំល

កុំលូកលេង គួរឲ្យវៀងឲ្យវៀរសោះ កុំឈរ

កុំឈប់ជិត ក្រែងមិនអត់បង់កេរ្តិ៍កោះ កុំល្បង

-៣៩-

ល្បែងនោះសោះ គួរឲ្យដោះឲ្យដើរចេញ ។

ច្បាប់នេះជាប់រាល់ខ្លួន ទោះបងប្អូនមិត្តសំឡាញ់

តឹងខ្លួនឯងឲ្យចេញ ធានាទ្រព្យគ្នាយកទៅ ។

ឯទ្រព្យបានទៅវា ឯងធានាស្រាប់តែនៅ វាបាន

ទ្រព្យយកទៅ ខ្លួនឯងនៅធានាស្រាប់ ។ ទោះបងប្អូន

ធុរៈ ក្រជំពាក់គេតឹងទារ បើមានទ្រព្យជួយជា

កុំធានាណាអ្នកអាយ ។ កូនអើយចូរបាចាំ ឪពុក

ផ្តាំកុំបីណាយ ប្រយ័ត្នរាល់រូបកាយ កុំឲ្យភ្លេច

ពាក្យនេះណា ។ មួយទៀតហៅឆ្កួតស្រី គួរកុំ

បីសេពកាមា វាតែងទាញអាត្មា នាំវង្វេងភ្លេច

-៤០-

បាបបុណ្យ ។ ភ្លេចសីលទានសូន្យសោះ

ភ្លេចឃ្នាងខ្នោះដល់ជីបជន្ម ភ្លេចទោះភ្លេចទាំង

គុណ ភ្លេចទាំងការកាន់រសាយ ។ បង្កើត

តែទោសទុក្ខ បើបានសុខសឹងប្រែក្លាយ បង្កើត

ក្តៅក្រហាយ ឲ្យទាស់ទែងខឹងនឹងគ្នា ។

ចងទោសគុំបង្គួន មិនគិតខ្លួនខ្លាចមរណា មាន

កាលក្មួយនិងមា គុំធ្វើគ្នាឲ្យសោះសូន្យ ។

បង្កើនតែចិត្តធំ ​​​​ចៅគុំនំនឹងជីដូន ឯបងខឹងនឹងប្អូន

ម្តាយនឹងកូនគុំគួនគ្នា ។ រីខ្ញុំគុំកាប់ម្ចាស់ ឲ្យ

ក្តៅណាស់ក្នុងអង្គា កើតទោសខឹងនឹងគ្នា ជា

គំនុំពុំត្រាស្បើយ ។ មានកាលគេដាក់ឃ្នាង វាមិន

រាងចាលចិត្តឡើយ លក់ព្ន័យខ្ញុំគេហើយ មិន

-៤១-

ខ្លាចស្លាប់ដល់អាត្មា ។ គេកាប់ដោតទាំងក្បាល

មិនចេះចាលចិត្តឡើយណា ភ្លេចខ្លួនសូន្យសោះ

សា នឹកតែត្រង់សេពសប្បាយ ។ រីឯកាម

កិលេស កុំប្រហែសគួរឲ្យណាយ ស្អិតណាស់

ណាអ្នកអាយ អ្នកអើយកុំគិតសង្ស័យ ។ នេះឯង

ហៅឆ្កួតស្រី គួរកុំបីឲ្យអាល័យ ចូរចងចាំសព្វថ្ងៃ

ទុកទូន្មានអង្គអាត្មា ។ អ្នកប្រាជ្ញលោកនិទាន ទុក

ទូន្មានរាល់រូបា មួយហៅឆ្កួតសុរា នោះកុំផឹកវា

ស្រវឹង ។ វានាំភ្លេចវិញាណ ភ្លេចសីលទានសោះ

សូន្យឈឹង ផឹកហើយមិនដែលនឹង នាំចិត្តនោះឲ្យ

ធំក្រៃ ។ ឯខ្លួនឯងតូចទេ មើលទៅគេប៉ុនមេដៃ

កំឡាំងឯងស្មើចៃ មិនកោតគេតិចឡើយណា ។

-៤២-

ក្អេងក្អាងពាក្យកក្អែរ អួតពូកែបទបានស្រា មិន

មានខ្លាចនរណា ស្រដីកោងរកកលឈ្លោះ ។

បញ្ចោរបញ្ជៀសផ្តាស់ ជេរវាងវាសមិនចំឈ្មោះ

នាំហេតុតែឯឈ្លោះ ឆ្លើយឆ្លងពាក្យឲ្យបានទាក់ ។

ប្រពន្ធឃើញឃាត់ទៅ ប្តីមិនត្រូវថាកុំអ្នក ឯង

ខឹងលោវាយធាក់ ដោយចិត្តធំបទបានស្រា ។

មានកាលជួនស្រវឹង ពុំមានដឹងខ្លួនឡើយណា

ដើរដួលដេកផ្កាប់ផ្ងារ ស្រាតសំពត់អស់ពុំដឹង ។

គេឃើញអស់ខ្មាសក្មំ ក្មេងមកជុំសើចទ្រហឹង

ដេកដូចគេស្លាប់ឈឹង ក្អែរក្អួតពាសពេញទាំង

ខ្លួន ។ កំណើតអ្នកផឹកស្រា កុំអួតថាឯងនឹងនួន

ផឹកហើយស្រវឹងមួន ខ្លួនខ្សត់ទេអួតថាមាន ។

-៤៣-

អ្នកស្លូតទៅជាកាច ឯអ្នកខ្លាចទៅជាហ៊ាន

ខុសត្រូវទៅបំពាន បំពុលខ្លួនឲ្យបានបាប ។ នេះ

ឯងហៅឆ្កួតស្រា ក្នុងធម៌ថាពៀរដរាប អ្នកណា

ផឹកហើយបាប បង់កិតិ្តយសពុំសួរស្តី ។ គួរកុំសេព

សុរា នាំអាត្មាឲ្យអប្រិយ នឹងធ្លាក់ទៅអវចី នរករង

ទុក្ខវេទា ។ ហៃអស់ជនទាំងឡាយ កុំរាយ

មាយក្នុងអង្គា ចូរស្តាប់ច្បាប់នេះណា ទុកទូន្មាន

ខ្លួនសព្វថ្ងៃ ។ នេះឯងហៅឆ្កួតបី លោកស្រដីក្នុង

ធម៌ថ្លៃ បើអ្នកណាមួយនៃ នឹកប្រាថ្នាដោយ

ចំណង ។ លោកចងជាឧបមា ឲ្យអ្នកណាមួយ

ផ្ចិតផ្ចង់ យកដៃកដុលបង់ ក្នុងភ្លើងក្រាន

ឆេះច្រាលឆ្អៅ ។ បើកាន់ដែកដែលដុត នោះ

-៤៤-

មុតមិនមានក្តៅ កាន់បាននោះទើបហៅ ចិត្តមុត

មែនមិនគិតប្រាណ ។ នោះទើបលោកឲ្យធ្វើ

នូវអំពើទាំងបីបាន ដោយធម៌ពីបូរាណ លោក

ឧបមាដូច្នេះណា ។ ចាត់ចែងតែងជាបទ ព្រហ្ម-

ប្រាកដកាលបិតា ប្រដៅខ្ញុំនេះណា សព្វសេចក្តី

ដូច្នេះនៃ ។ កិច្ចកាព្យរាយរៀបរស ខ្ញុំនាម

ឈ្មោះបណ្ឌិតមៃ គិតចងជាសេចក្តី ប្រដៅ

ជនចប់ម្ល៉េះហោង ។

**=ចប់=**

**ពន្យល់ពាក្យ**

រៀមច្បង= បងបង្អស់

អាងអុង= ពាងធំៗ

វាលកាល= វាលស្រឡះ

រែងមុសា= រមែងពោលប្រកាន់

ព្ន័យ ពិន័យ=​​​ ផាក, ប្រាក់ផាក

កាមកិលេស= សេចក្តីប្រាថ្នាជាចំណង

បទបានស្រា= ព្រោះបានស្រា

ស្រវឹងមួន= ស្រវឹងខ្លាំង

សេពសុរា= ប្រព្រឹត្តស្រា

អវចី=​​ ស្ថាននរកយ៉ាងជ្រៅ